laion/Wikipedia-Exotic huggingface dataset:
מדוזות קובייתיות

מדוזות קובייתיות או צרעות הים (שם מדעי: Cubozoa, באנגלית: Box jellyfish) היא מחלקה של יצורי ים ממערכת הצורבים הנחשבים לחלק מהמדוזות, אף שאינם קרובות למדוזות הסוכך המוכרות יותר. בני קבוצה זו שקופות ברובם, בעלות עשרות זרועות המכילות תאים צורבים לאורכם עם "בסיס" שקוף המזכיר מעט קובייה, מה שנתן למדוזות את שמן. מחלקה זו נפוצה פחות משאר המחלקות של הצורבים, ועל כן ידוע עליה מעט יחסית. רוב מדוזות אלה ארסיות מאוד וקטלניות לאדם לאחר שהן נתקלות בו במים, מה שגורם להרוגים רבים כל שנה, לרוב מהמין קטלנית אוסטרלית היכולה להרוג אדם בתוך דקות. מדוזות אלה קטנות יחסית ואורכם אינו עולה על שלושה מטרים במינים הגדולים, בעוד מינים רבים קטנים ביותר. תועד כי מיני המחלקה אינם נסחפים כפלנקטון באמצעות זרמי האוקיינוס כמו מרבית מיני המדוזות אלא שוחים נגד הזרם תוך שימוש בבסיסם כדי להסיע את עצמן קדימה. מינים רבים מצויים רק במימי האזור האינדו-פסיפי הטרופי שבין דרום-מזרח אסיה לאוסטרליה (משם מגיעות מרבית התקיפות המדווחות). עם זאת מינים שונים משייטים לאורך כל האוקיינוס השקט שבין קליפורניה, הוואי וניו זילנד. מספר מינים חיים אף באוקיינוס האטלנטי כמו Carybdea marsupialis החיה במימי הים התיכון ו-Carybdea branchi החיה לחופי דרום אפריקה. מחלקה מדוזות קובייתיות (Cubozoa) סדרה Carybdeida משפחה Alatinidae משפחה Carukiidae - בה מאלו קינגי וקטלנית זעירה משפחה Carybdeidae משפחה Tamoyidae משפחה Tripedaliidae סדרה Chirodropida משפחה Chirodropidae משפחה Chiropsalmidae משפחה Chiropsellidae אירוקנג'י – מין זעיר במחלקה. מאלו קינגי – מין זעיר במחלקה. מדיה וקבצים בנושא מדוזות קובייתיות בוויקישיתוף מדוזות קובייתיות, באתר ITIS (באנגלית) מדוזות קובייתיות, באתר NCBI (באנגלית) מדוזות קובייתיות, באתר Animal Diversity Web (באנגלית) מדוזות קובייתיות, באתר האנציקלופדיה של החיים (באנגלית) מדוזות קובייתיות, באתר GBIF (באנגלית) אסף רונאל, מחקר: כיצד פועל הארס הקטלני בעולם, באתר הארץ, 2 במאי 2019 נאוה מרקו, ‏יכולה להרוג אדם בתוך דקות: המדוזה הקובייתית, באתר ‏מאקו‏, 29 באוגוסט 2021
פראן ואסקס

פרנסיסקו "פראן" ואסקס גונסאלס (בספרדית: Francisco "Fran" Vázquez González; נולד ב-1 במאי 1983 בלוגו, גליסיה) הוא כדורסלן עבר ספרדי, אשר שיחק באופן פעיל בין השנים 2001–2020. שיחק בעמדות הפאוור פורוורד והסנטר, וגובהו 2.09 מטרים. ואסקס שיחק בילדותו כדורסל אצל מחלקות הנוער השונות של אוניקאחה מאלגה. בהגיעו לגיל 18 הוקפץ לקבוצה הבוגרת ושיחק עימה בליגת הכדורסל הבכירה - ה-ACB. ואסקס שיחק במשך כשנתיים ללא הצלחה רבה. לכן, הושאל בשתי העונות הבאות לבילבאו בעונת 2002/03 ולגראן קנריה בעונת 2003/04. בעונתו בגראן קנריה, השתלב פעמים רבות בחמישייה הראשונה. הוא הפך לשחקן מפתח של הקבוצה, ואף נבחר בסיום העונה למצטיין הקבוצה באתר גראן קנריה ובעיתון ספורטס ג'י המקומי. בעקבות זאת, חזר לאוניקאחה מאלגה ואצל קבוצת היורוליג הצטיין עוד יותר, יכולת זו הביאה אותו להיבחר במקום ה-11 בדראפט ה-NBA על ידי האורלנדו מג'יק שנה לאחר מכן, בדראפט 2005. למרות בחירה גבוהה זאת, ואסקס כמעט ואינו שיחק כלל במסגרת משחקי תחילת העונה של הקבוצה ב-NBA וחזר לספרד, למדיה של ג'ירונה, בה שיחק עונה אחת בלבד. ואסקס עזב את הקבוצה הקטנה, לאחר שקיבל הצעה לעבור למועדון הפאר של ברצלונה, הקבוצה הקטלונית. בכמה שנות משחק בברצלונה, ואסקס קנה את מעמדו כאחד הקלעים הטובים והיעילים באירופה, למרות זאת, תרומתו נמדדת במספר נקודות לא גבוה במיוחד למרות כישרונו. (ממוצעיו בכל המסגרות בעונת 2008/09 - 7.7 נקודות, 4.9 כדורים חוזרים וכ-1.3 אסיסטים; 82% אחוזי קליעה בזריקות לשתי נקודות). ב-17 ביולי 2012 עבר ואסקס בטרייד לקבוצת נעוריו, אוניקאחה מאלגה, בתמורה לאלכס אברינס שעבר לברצלונה. ב-29 ביולי 2016 חתם ואסקס באיברוסטאר טנריפה לשנתיים. ב-18 ביולי 2018 חתם ואסקס בסרגוסה באסקט. במאי 2020 הודיע על פרישתו ממשחק. מדיה וקבצים בנושא פראן ואסקס בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל, באתר ברצלונה NBA: פראן ואסקס בחר בג'ירונה במקום אורלנדו, באתר ynet, 30 ביולי 2005 שי לוי, ‏פראן ואסקס עבר למלאגה, אלכס אברינס לברצלונה, באתר ONE‏, 17 ביולי 2012 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
פעולה בינארית

פעולה בינארית (או אופרטור בינארי) היא פעולה מתמטית המתבצעת בין שני איברים בקבוצה (לא בהכרח שונים זה מזה). פעולה בינארית על קבוצת איברים היא פונקציה מזוגות סדורים של אברי הקבוצה אל הקבוצה, ובסימון מתמטי: עבור הקבוצה S {\displaystyle S} , פעולה בינארית היא פונקציה f {\displaystyle f} מהמכפלה הקרטזית של הקבוצה בעצמה, אל הקבוצה: f : S × S → S {\displaystyle f:S\times S\to S} . לעיתים f {\displaystyle f} היא פונקציה חלקית, לדוגמה: לא ניתן לחלק באפס. פעולות בינאריות הן הבסיס למבנים אלגבריים הנחקרים במסגרת האלגברה המופשטת. מבנים העוסקים בפעולות בינאריות הם חבורה, חוג, שדה ועוד. פעולה בינארית מסומנת פעמים רבות בין שני האיברים שעליהם היא פועלת, למשל, אופרטור החיבור + {\displaystyle +} נכתב a + b {\displaystyle a+b} , ולא בכתיב הפונקציונלי + ( a , b ) {\displaystyle +(a,b)} . לפעולות בינאריות על קבוצות סופיות יש טבלת פעולה. פעולות בינאריות הן פעמים רבות קומוטטיביות או אסוציאטיביות. פעמים רבות יש בהן איבר אדיש ואיבר הופכי. נדגים מושגים אלה באמצעות פעולה שנסמנה ⋆ {\displaystyle \star } הפועלת על קבוצה S {\displaystyle S} : פעולה המקיימת x ⋆ y = y ⋆ x {\displaystyle x\star y=y\star x} לכל x , y ∈ S {\displaystyle x,y\in S} נקראת פעולה חילופית (קומוטטיבית). פעולה המקיימת ( x ⋆ y ) ⋆ z = x ⋆ ( y ⋆ z ) {\displaystyle (x\star y)\star z=x\star (y\star z)} לכל x , y , z ∈ S {\displaystyle x,y,z\in S} נקראת פעולה אסוציאטיבית (כלומר מקיימת את חוק הקיבוץ). אם קיים איבר e ∈ S {\displaystyle e\in S} אשר מקיים לכל x ∈ S {\displaystyle x\in S} את התנאי x ⋆ e = e ⋆ x = x {\displaystyle x\star e=e\star x=x} אז הוא נקרא איבר אדיש (או נייטרלי) כלפי הפעולה. לפי ההקשר, איבר אדיש יכונה איבר יחידה או איבר האפס, ויסומן ב־ 1 {\displaystyle 1} , ב־ 0 {\displaystyle 0} , ב־ e {\displaystyle e} או ב־ I {\displaystyle I} . אם קיים איבר אדיש e {\displaystyle e} לפעולה, אז איבר ההופכי לאיבר x ∈ S {\displaystyle x\in S} הוא איבר y ∈ S {\displaystyle y\in S} שמקיים x ⋆ y = y ⋆ x = e {\displaystyle x\star y=y\star x=e} . האיבר ההופכי מסומן לרוב ב־ x − 1 {\displaystyle x^{-1}} או ב־ − x {\displaystyle -x} . ארבע פעולות החשבון (חיבור, חיסור, כפל וחילוק) הן פעולות בינאריות מוכרות וידועות. גם כפל מטריצות הוא פעולה בינארית. שרשור מחרוזות, כלומר פעולה שלוקחת שתי מחרוזות של תווים ומצמידה אותן זו לזו, היא דוגמה נוספת לפעולה בינארית. בלוגיקה בוליאנית נפוץ השימוש בפעולות בוליאניות בינאריות: או, וגם, XOR, NAND, NOR ו-XNOR. פעולה אונארית מדיה וקבצים בנושא פעולה בינארית בוויקישיתוף פעולה בינארית, באתר MathWorld (באנגלית)
אוזני המשיח

אוזני המשיח (בצרפתית קוויבקית: Oreilles de crisse) הוא מאכל אופייני לקוויבק, עשוי גלדי שומן חזיר בטיגון עמוק. לעיתים נעשה שימוש בבייקון מומלח מאוד, שאינו מעושן. המאכל מוגש לרוב במסיבות בקתת הסוכר באביב ובתקופת חג המולד, ומוגש לעיתים קרובות בציפוי סירופ מייפל. המונח crisse נתפס כיום במשמעות תוארו של ישו - המשיח, בסלנג האופייני לצרפתית של קוויבק, בה נעשה שימוש במושגים דתיים כלשון נקייה לביטויים גסים. במקור המונח crisse היה כנראה הפועל הצרפתי crisser שמשמעותו קול פיצוח או חריקה, בהתאם לקולות המושמעים בעת אכילת המאכל. מדיה וקבצים בנושא אוזני המשיח בוויקישיתוף מתכון אוזני המשיח, באתר "גורמה עולמי" (באנגלית) חיים הנדוורקר, הרבה יותר מסלמון ומייפל: השף שמנסה להכיר את המטבח הקנדי לעולם, באתר הארץ, 25 באוגוסט 2022 oreilles de crisse באתר practically edible
טמיאס

טמיאס (שם מדעי: Tamias) הוא סוג הכולל 25 מינים של מכרסמים דמויי סנאי, החיים ביבשות צפון אמריקה ואסיה. מקור השם "טמיאס" ביוונית ומשמעותו "מאחסן", בשל הרגלם של כל המינים מהסוג לאגור מזון. בעבר הם נקראו גם "צ'יפמונק" או "צ'יפמאנק" (Chipmunk), שמות שנגזרו מהמילה האינדיאנית שמשמעותה "סנאי אדום". בסוג טמיאס קיימים 25 מינים שונים. אחד המינים חי באסיה, אחד באזור המזרחי של צפון אמריקה והיתר במערב היבשת. טמיאס החיים באזור המזרחי של צפון אמריקה מזדווגים פעמיים בשנה, בתחילת האביב ובתחילת הקיץ, דבר המבדיל אותם מהמינים המערביים, הנוהגים להזדווג רק פעם בשנה. לאחר ההמלטה, נשארים הצאצאים במאורה כשישה שבועות לפני שהם יוצאים החוצה לראשונה, ובגיל שמונה שבועות לערך הם כבר עצמאיים. טמיאס הם אוכלי כל ותפריטם כולל גרגרים, בלוטים, אגוזים, ביצי עופות, צפרדעים קטנות, תולעים, פטריות וחרקים. בתחילת הסתיו, נוהגים כל המינים לאגור מזון לקראת החורף, ועושים זאת בשתי דרכים עיקריות; מינים אחדים מרכזים את כל מזונם במאורה אחת (אגירה מרוכזת), אותה הם בונים כך שתכיל תעלות לאחסון המזון לצד חדרים נקיים לשינה. גודלן של מאורות אלו עשוי להגיע עד 3.5 מטרים ויש בהן מספר כניסות ויציאות. מינים אחרים, לעומת זאת, מפזרים את מזונם במספר מאורות שונות (אגירה מפוזרת). המינים המרכזים את כל המזון באותה מאורה נוהגים לרוב להישאר בה עד האביב. טמיאס ממלאים תפקיד חשוב במערכת האקולוגית של סביבתם. במהלך איסוף המזון הם מסייעים בהפצתם של זרעים ונבגים על פני שטח נרחב. בנוסף, אחסון פטריות במאורות השוכנות בגזעי העצים מסייע להן לבצע את תהליכי המיקוריזה. כמו מכרסמים רבים, הטמיאס ניצודים על ידי מינים שונים של טורפים, הן שוכני קרקע והן עופות דורסים. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא עובדות לא מתיישבות. Tamias alpinus Tamias amoenus Tamias bulleri Tamias canipes Tamias cinereicollis Tamias dorsalis Tamias durangae Tamias merriami טמיאס ננסי (Tamias minimus) Tamias obscurus Tamias ochrogenys Tamias palmeri Tamias panamintinus Tamias quadrimaculatus Tamias quadrivittatus Tamias ruficaudus Tamias rufus Tamias senex Tamias siskiyou Tamias sonomae Tamias speciosus טמיאס מזרחי (Tamias striatus) Tamias townsendii Tamias umbrinus מחקרים חדשים ממיינים את מיני הטמיאס ל-3 תתי-סוגים: סוג ומין יחיד טמיאס מזרחי (Tamias striatus), סוג ומין יחיד טמיאס סיבירי (Eutamias sibiricus) וכל שאר המינים בסוג Neotamias. מדיה וקבצים בנושא טמיאס בוויקישיתוף טמיאס, באתר ITIS (באנגלית) טמיאס, באתר NCBI (באנגלית) טמיאס, באתר Animal Diversity Web (באנגלית) טמיאס, באתר האנציקלופדיה של החיים (באנגלית) טמיאס, באתר GBIF (באנגלית) טמיאס, באתר אנציקלופדיה בריטניקה (באנגלית)
לוקלה

לוקלה נפאלית: लुक्ला) היא עיירה קטנה במחוז קהומבו במזרח נפאל. העיר משמשת כשער כניסה עיקרי למטיילים ולמטפסים ברכס ההימלאיה. פירוש שמה של העיירה הוא "מקום הכבשים והעיזים", אם כי אין רבות כאלו באזור. בעיירה, הממוקמת בגובה 2,860 מטר, שוכן נמל התעופה טנזינג-הילרי, היחיד באזור, ובכך עיקר חשיבותה. רוב הזרים התרים באזור מגיעים אליו בטיסה שאורכה כ-30 דקות מקטמנדו. דרך הגעה נוספת היא באוטובוס מקטמנדו לג'ירי, ולאחריו טרק האורך 5-7 ימי הליכה. בלוקלה מרכז מסחרי גדול, ומעבר לה, ניתן למצוא ציוד רק בעיירה נמצ'ה באזאר. שדה התעופה של לוקלה קרוי מאז שנת 2001 על שמם של אדמונד הילרי וטנזינג נורגיי, המטפסים הראשונים על האוורסט. השדה מיועד למטוסי STOL ‏(short take off - landing). מטוסים, שאורך המסלול לו הם זקוקים להמראה ונחיתה הוא קצר מאוד כיוון שאורכו של השדה הוא 500 מטרים בלבד, ובקצהו יש מצוק שגובהו מאות מטרים. השדה אינו מישורי, והוא אחד התלולים בעולם, כיוון ששיפוע מסלול הטיסה שלו מגיע ל-12%. לכן, ההמראה מתבצעת במדרון, והנחיתה במעלה. עד שנת 2002 היה השדה כבוש בלבד וכיום הוא סלול. מספר תאונות התרחשו בו, ונהרגו בהן כ 30 איש. שדה התעופה מקיים טיסות באור יום בלבד לקטמנדו, אך הוא נסגר לעיתים קרובות עקב מזג האוויר. במקום קיים גם מנחת מסוקים קטן. בעת מהומות או ניסיונות הפיכה, נסגר השדה, והצבא הנפאלי מטיל איסורים לגבי תנועה בעיירה. שדה התעופה לאחר שנסלל. שדה התעופה והעיירה מבעד לתא הטייס. מטוס ממריא משדה התעופה. התמונה ישנה יחסית, וניתן לראות בה שהשדה אינו סלול. מדיה וקבצים בנושא לוקלה בוויקישיתוף
הר קושצ'ושקו

הר קושצ'ושקו (Kosciuszko, מבוטא באוסטרליה כקוזיוֹסקו או קושוּשקו) הוא הר באלפים האוסטרליים, הגבוה ביותר ביבשת אוסטרליה, ועל כן נכלל בשבע הפסגות. גובהו של ההר הוא 2,228 מטרים. שמו ניתן לו על ידי חוקר הארצות הפולני פאבל אדמונד סטז'לצקי לכבודו של טדאוש קושצ'ושקו, גיבור לאומי פולני. השם ניתן כיוון שלטענת סטז'לצקי, ההר דומה לתל קושצ'ושקו בפולין. מדידות שונות של ההר הראו כי הוא נמוך במעט משכנו, ההר טאונסנד. על מנת שהר קושצ'ושקו יישאר ההר הגבוה ביבשת, הוחלפו השמות וכך קושצ'ושקו הוא הגבוה ביותר וטאונסנד שני בגובהו. ביחס לשש הפסגות האחרות, ההר נמוך יחסית וקל לטפס עליו כמו במרבית הרי אוסטרליה. ניתן להגיע עד למעבר ההרים שרלוט ברכב, משם מוביל שביל להולכי רגל שאורכו 8 קילומטרים לפסגה. ההעפלה לפסגה אינה קשה, וניתנת לביצוע בקלות יחסית לבעלי כושר סביר. בעבר הגיעה הדרך קרוב יותר לפיסגה, אך היא נסגרה משיקולי איכות הסביבה. רוכבי אופניים עדיין עושים שימוש בדרך זו. גישה נוספת היא מת'רדבו, אתר סקי וכפר נופש בקרבת ההר. דרך העפלה זו קצרה יותר, שביל שאורכו 6.5 קילומטרים מחלקו העליון של רכבל אתר הסקי. ההר מכוסה שלג בחורף, ומסלולי ההעפלה לפיסגה מסומנים במוטות הבולטים מעל גובה השלג. ההר מכיוון דרום ההר מכיוון צפון חלקו המזרחי של ההר לוחית בפסגה האנדרטה בפסגה אגם על ההר, האגם הגבוה ביותר ביבשת נוף של ההר ת'רדבו כפי שהוא נראה מההר אתר הר קושצ'ושקו הר קושצ'ושקו, באתר אנציקלופדיה בריטניקה (באנגלית) אתר הלשכה המרכזית לסטטיסטיקה של אוסטרליה
מפרץ וייטווטר

מפרץ וייטווטר (באנגלית: Whitewater Bay) הוא מפרץ בחופה המערבי של מדינת פלורידה שבארצות הברית, בתחומי מחוז מונרו, בשטח הפארק הלאומי אוורגליידס, צפונית לכף סייבל. המפרץ הוא אחד מאתרי שיט הקיאקים והקאנואים המפורסמים ביותר בעולם. המפרץ מוקף כמעט לגמרי ביבשה, אך מחובר בחיבור צר למפרץ אויסטר (Oyster Bay) הממוקם מערבית לו אשר בתורו מחובר למפרץ פונסה דה לאון אשר מחובר למפרץ מקסיקו. בעקבות זאת, המים במפרץ נמצאים בתוכו למשך זמן ארוך יחסית ויש להם רמה נמוכה מאוד של זרחן (P), ורמה יחסית גבוהה של פחמן אורגני מומס (DON). במי המפרץ גדלים מנגרובים אשר הטאנין שלהם נותנים למים צבע של שוקו. כאשר הרוח נושבת על מימי המפרץ וגורמת לגלים הבועות הלבנות של הגלים, אשר לרוב כמעט אינן נראות על רקע של מים ירוקים או כחולים, גורמות לכך שהמפרץ נראה לבן, ובהתאם לכך קיבל המפרץ את שמו. רצפת המפרץ עשויה ממשקע כבול. החל מספטמבר 1992 מתבצע ניטור חודשי של איכות המים ב-22 נקודות באזור מפרץ וייטווטר, שמונה מהם במפרץ עצמו, אולם החל מאוקטובר 2007 הניטור בוטל בארבע נקודות, שלושה מהם במפרץ עצמו. לפני כ-5000 שנה היה המפרץ חלק מביצות האוורגליידס שהכילו מים מתוקים. עם עליית גובה פני הים בעקבות המסת הקרחונים, חדרו מי הים לתוך המפרץ שהכיל תערובת של מים מלוחים ומתוקים. עד סביבות שנות ה-30 של המאה ה-20 עוד גדלו בגדה הצפונית של המפרץ צמחים הזקוקים למים מתוקים. אולם עם הטית נחלי המים המתוקים הזורמים אל המפרץ לצורך שימוש האדם, עלתה מליחות המים במפרץ וצמחי מים מתוקים חדלו לצמוח לחופי המפרץ. רמת המליחות במפרץ עלתה עוד יותר משנת 1957, כאשר תעלה חדשה הובילה מים ממפרץ פלורידה למפרץ קוט ומזרח מפרץ וייטווטר. ביולי 1982 התעלה נחסמה במטרה להוריד את רמת המליחות של מי המפרץ. נתוני גאות ושפל עבור מפרץ וייטווטר תצלומים של המפרץ Bruce Morris, Adventure Guide to the Florida Keys and Everglades National Park, 2005, page 42 2007 Cumulative Annual Report for the Coastal Water Quality Monitoring Network, FIU, page 35 Stan Zimmerman, Cruising with Class, Trafford Publishing, 2001, page 20 Conrad D. Gebelein, Dynamics of recent carbonate sedimentation and ecology, Cape Sable, Florida, 1977, page 5 2007 Cumulative Annual Report for the Coastal Water Quality Monitoring Network, FIU, pages 3, 34 and 35 Ted Levin, Liquid Land: A Journey Through the Florida Everglades, University of Georgia Press, 2003, pages 133-134 ערך זה הוא קצרמר בנושא גאוגרפיה של ארצות הברית ובנושא מפרצים. אתם מוזמנים לתרום לוויקיפדיה ולהרחיב אותו.
גיא בראונשטיין

גיא בראונשטיין (נולד ב-1971) הוא כנר ומנצח ישראלי. בראונשטיין נולד ברמת אפעל והחל את לימודי הכינור בגיל שבע. בישראל למד בהדרכתם של ולריה בלוטנר וחיים טאוב, ובארצות הברית בהדרכתם של גלן דיקטרו ופנחס צוקרמן. בראונשטיין פיתח קריירה סולנית וקאמרית. כסולן הופיע עם תזמורות ברחבי העולם וכנגן מוזיקה קאמרית ניגן ברביעיית הוברמן, שהתפרקה בגלל נתק גאוגרפי בין הנגנים, והוא מנגן עם גדולי הנגנים בעולם, בהם מאוריציו פוליני, יפים ברונפמן, דניאל בארנבוים ועוד. בין השאר מרבה בראונשטיין לנגן עם מבצעים ישראלים, לא מתוך פטריוטיות לדבריו, אלא מתוך הערכה כנה ליכולתם המוזיקלית, הגבוהה לפי כל קנה מידה בינלאומי. בשנת 2000 התמנה גיא בראונשטיין לכנר ראשי (קונצרטמייסטר) בפילהרמונית של ברלין, הנחשבת לאחת הטובות בעולם. במקביל אליו מעסיקה התזמורת עוד שני כנרים ראשיים, האחד יפני והאחר פולני. עד לקבלת התפקיד לא ניגן בראונשטיין מעולם בתזמורת אלא רק כסולן ובהרכבי מוזיקה קאמרית, אך חברי התזמורת בחרו בו פה אחד למשרת הכנר הראשי. בראונשטיין הקים מחדש את פסטיבל רולנדסק בגרמניה שנסגר לפני שנים אחדות והוא המנהל המוזיקלי שלו. במסגרת הפסטיבל הוא מעלה 5 או 6 קונצרטים בשנה ומתכוון להרחיב את המסגרת ולכלול בה אמנות מזרח תיכונית בתחומים שונים. בראונשטיין מופיע בפסטיבלי מוזיקה שונים בעולם, ביניהם הפסטיבל הבינלאומי למוזיקה קאמרית בירושלים מייסודה של אלנה בשקירובה לשנת 2009. במקביל לעבודתו ככנר, בראונשטיין הוא גם מנצח והוא שימש לאחרונה ככנר סולן ומנצח עם התזמורת הסימפונית ירושלים, תזמורת נתניה הקאמרית הקיבוצית, התזמורת הסימפונית של המבורג ועם עוד תזמורת בגרמניה. בשנת 2013 עזב בראונשטיין את הפילהרמונית של ברלין במטרה להתרכז בקריירה שלו כסולן וכמנצח. מדיה וקבצים בנושא גיא בראונשטיין בוויקישיתוף גיא בראונשטיין, באתר MusicBrainz (באנגלית) גיא בראונשטיין, באתר Discogs (באנגלית) מאמר של עומר שומרוני 12/09/06 נעם בן זאב, קונצרטמייסטר על אופניים, באתר הארץ, 5 באוגוסט 2004 נעם בן זאב, גיא בראונשטיין, כינור ראשון לפילהרמונית של ברלין, באתר הארץ, 31 באוגוסט 2009 מאמר באתר "הבמה" מאפריל 2008 עומר שומרוני, ‏המוזיקאי גיא בראונשטיין: "מוזיקאים בארץ מקבלים שכר רעב", באתר גלובס, 30 ביולי 2013
ניוזלטר

נְיוּזְלֵטֶר (מאנגלית: Newsletter, נקרא גם אִגֶּרֶת מֵידָע, יְדִיעוֹן מְקֻוָּן או עלון חדשות) הוא פרסום קבוע המופץ בדרך כלל באמצעות מערכות דיוור אלקטרוני באופן קבוע אחת לתקופת זמן מסוימת, לרוב לקבוצה מוגדרת של אנשים או פילוח הרלוונטי למטרות הניוזלטר. מסרי הניוזלטר מופצים באמצעות מערכת דיוור או תוכנה לדיוור של דואר אלקטרוני בכמויות גדולות (להבדיל מתוכנות כמו Outlook או Thunderbird). ניוזלטרים תופסים תאוצה בקרב משתמשי האינטרנט בכל העולם, מעבר למסרונים הכתובים. על פי רוב, הניוזלטר עוסק בתחום נושאים אחיד. נושאים מקובלים בניוזלטרים הם: טכנולוגיה, מדע, חדשות, בדיחות, טבע, בישול ועוד. אנשים יכולים להירשם לניוזלטר אשר מעניין אותם, לרוב באמצעות השארת כתובת הדואר האלקטרוני שלהם, וכך לקבל חדשות וחומרים מידעיים רק עבור הנושא שבחרו. ידיעונים רבים מתפרסמים על ידי מועדונים, כנסיות, חברות, עמותות, ועסקים, במיוחד חברות, כדי לספק מידע לעניין את חבריהם, לקוחות או עובדים. ניוזלטרים מסוימים נוצרים לשם עידוד מכירות או שימור לקוחות ובכך הגדלת הכנסות העסק. שליחת עלונים ללקוחות קיימים ופוטנציאליים היא אסטרטגיה שיווקית מוכרת ונעשה בה שימוש בכל העולם במגזרים שונים. ההרשמה לניוזלטר יכולה להתבצע במגוון אופנים, כאשר הפופולרי ביותר הוא הצטרפות לרשימת תפוצה דרך אתרי אינטרנט לניוזלטר שנשלח באמצעות דואר אלקטרוני. בעל האתר מחויב להציג ולהודיע לנרשם שכתובת המייל שלו תשמש למשלוח דיוור פרסומי מאת האתר, אחרת הוא יכול להיחשף לתביעה לפי חוק הספאם. למעלה מ־3.9 מיליארד משתמשים בכל יום נכנסים לדואר האלקטרוני שלהם ועד שנת 2024 המספר צפוי לעלות ל 4.48 מיליארד. בשנת 2019 מפרסמים בארצות הברית בלבד, הוציאו מעל 350 מיליון דולר על שיווק באמצעות ניוזלטר אלקטרוני ומשווקי דיגיטל דיווחו על עלייה של 760% בהכנסות כתוצאה משיווק מפולח של קמפיין ניוזלטר אלקטרוני. עיתונות מקוונת מדיה וקבצים בנושא ניוזלטר בוויקישיתוף ניוזלטר, באתר אנציקלופדיה בריטניקה (באנגלית) שירלי צ'לצ'ינסקי, ‏על הניוזלטרים - את הדגים של מחר אפשר לחשמל היום, באתר גלובס, 17 ביוני 2003 סעיף 30א(ב) Number of e-mail users worldwide from 2017 to 2024 E-mail advertising spending in the United States from 2014 to 2019 The New Rules of Email Marketing ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
אמליה אדוארדס

אמליה אן בלנדפורד אדוארדס (Amelia Ann Blandford Edwards; ‏ 7 ביוני 1831 - 15 באפריל 1892) הייתה סופרת, עיתונאית, ואגיפטולוגית אנגלייה. אדוארדס נולדה בלונדון לאם אירית ואב ששירת בתחילה כקצין בצבא ולאחר מכן הפך לבנקאי. אדוארדס חונכה בבית על ידי אמה, ומגיל צעיר הראתה כישרון כתיבה. מגיל הילדות פרסמה אדוארדס מגוון של יצירות בתחומי השירה והפרוזה, וכן מאמרים בנושאים שונים, במספר מגזינים בולטים באותה התקופה. כן כתבה מאמרים לעיתונים היומיים. ספרה הראשון היה "אשת אחי" (My Brother's Wife), שיצא לאור בשנת 1855. ספריה הראשונים זכו לביקורות משבחות, אך רק היצירה "ההיסטוריה של ברברה" (Barbara's History), שאותה פרסמה אדוארדס בשנת 1864, קיבעה את מעמדה כסופרת. יצירה זו עסקה בפוליגמיה. אדוארדס השקיעה מאמץ, מחקר ומחשבה, ברקע שנתנה לספריה, ולדבריה כתיבת כל ספר, לרבות המחקר שקדם לו, ארך כשנתיים. ספרה האחרון "לורד ברקנבורי" (Lord Brackenbury) היה גם להצלחה מסחרית, והודפס ב-15 מהדורות. בחורף 1873–1874, כשהיא מלווה במספר חברים, יצאה אדוארדס למסע למצרים וגילתה כי היא מרותקת מהארץ ומתרבותה, העתיקה והחדשה. החבורה נסעה דרומה מקהיר בסירת בית (דהבייה) וביקרה באתרים כמו המקדש באי פילה ואבו סימבל שם שהו שישה שבועות. במהלך תקופה זו, חבר בחבורתה של אדוארדס, הצייר אנדרו מקאלום, גילה מקדש שלא היה ידוע עד אז, וקרא לו על שמה. עם שובה לבריטניה כתבה אדוארדס תיאור מלא חיים של המסע, ופרסמה אותו ב-1876 תחת הכותרת "אלף מיל במעלה הנילוס" (A Thousand Miles up the Nile). הספר פורסם בלוויית איורים מפרי עטה של אדוארדס עצמה, והפך לרב מכר. מסעותיה של אדוארדס במצרים העירו את תשומת לבה לאיום הגובר המופנה לאתרי העתיקות כתוצאה מתיירות ופיתוח מודרני. היא החליטה לנסות ולסייע בהפניית דעת הקהל לנושא שימור העתיקות, והפכה לדוברת ציבורית בנושא. בשנת 1882 ייסדה את הקרן לחקר מצרים בשיתוף פעולה עם רג'ינלד סטיוארט פול, אוצר המחלקה למטבעות ומדליות במוזיאון הבריטי. אדוארדס שימשה כמזכיר של כבוד לקרן עד למותה, 10 שנים לאחר מכן. אדוארדס השקיעה את כל זמנה במטרות הקרן, והפסיקה כמעט לחלוטין את פעילותה הספרותית על מנת להתמסר לאגיפטולוגיה. בשדה זה תרמה בכתיבת ערכים עבור המהדורה התשיעית של אנציקלופדיה בריטניקה, ולמהדורה האמריקנית של אנציקלופדיה זו. כחלק ממאמציה יצאה למסע הרצאות בארצות הברית בין 1889 ל-1890. הרצאות אלו פורסמו בספר שנשא את הכותרת "פרעונים, פלאחים ומגלי ארצות" (Pharaohs, Fellahs, and Explorers) ב-1891. אדוארדס מתה בווסטון-סופר-מאר שבסאמרסט ב-15 באפריל 1892, והורישה את אוסף העתיקות המצריות שלה ואת ספרייתה לקולג' האוניברסיטאי של לונדון, וכן סכום בן 2,500 לירות שטרלינג על מנת לייסד קתדרה לארכאולוגיה ופילולוגיה מצרית שתישא את שמה. היא נטמנה בכנסיית סט. מרי בהנבורי שבבריסטול. מדיה וקבצים בנושא אמליה אדוארדס בוויקישיתוף ביוגרפיה מאתר " Celebration of Women Writers" העוסק בנשים כותבות. פרעונים, פלאחים ומגלי ארצות טקסט מלא ואיורים מקוריים מהאתר " Celebration of Women Writers". אלף מיל במעלה הנילוס טקסט מלא ואיורים מקוריים מהאתר " Celebration of Women Writers". כתבי אמליה אדוארדס בפרויקט גוטנברג (באנגלית)
מבנה אלגברי

באלגברה מופשטת, מבנה אלגברי הוא מבנה מתמטי המורכב מקבוצה עם פעולה, או פעולות, המקיימות אקסיומות מסוימות. מבנים אלגבריים מדגימים את ההפשטה וההכללה שהם נשמת אפה של המתמטיקה. במסגרת הדיון במבנים אלגבריים נלקחים עצמים מתמטיים קונקרטיים, כגון המספרים השלמים או המספרים הממשיים, נבחנות תכונותיהם המופשטות ביותר, ותכונות אלה עוברות הכללה, כך שניתן לבחון באמצעותן מגוון רחב של עצמים מתמטיים שאף להם תכונות אלה. בדרך זו אפשר למקד את תשומת הלב בתכונות המהותיות של העצם שאותו חוקרים, ולקבל תוצאות כלליות שיהיו ישימות גם במקרים אחרים. כאשר אין חשש לבלבול, המבנה האלגברי מזוהה עם הקבוצה. כך למשל, החבורה (1,*,G) קרויה בפשטות החבורה G. לפעולות המוגדרות במבנה האלגברי קוראים בדרך כלל "כפל" או "חיבור", משום שהאקסיומות כופות עליהן תכונות דומות לאלו של החיבור והכפל הרגילים. עם זאת, לעיתים קרובות האיברים במבנה האלגברי אינם מספרים, וממילא הפעולות אינן אלו המוכרות מחיי היום-יום. להלן מספר מבנים אלגבריים ידועים: מאגמה: קבוצה עם פעולה בינארית יחידה. קוואזי-חבורה: מאגמה עם חילוק. חבורה למחצה (או אגודה): מאגמה אסוציאטיבית. מונואיד: חבורה למחצה עם איבר אדיש לפעולה. חבורה: מונואיד שבו לכל איבר יש איבר הופכי. חבורה אַבּלִית: חבורה חילופית, כלומר, פעולת הכפל מקיימת ab=ba. חוג: מבנה, שבו מוגדרות שתי פעולות: "חיבור" ו"כפל" (המתפלג ביחס לחיבור), שהוא חבורה אַבּלִית ביחס לחיבור ומונואיד ביחס לכפל. שדה: חוג שבו האיברים השונים מהאפס (דהיינו מהאבר האדיש לחיבור) יוצרים חבורה אַבּלִית ביחס לכפל. מבנים אחרים כוללים שני מרכיבים: מודול מעל חוג - חבורה אבלית עם פעולת כפל ('כפל בסקלר') של אברי החוג באברי המודול. מרחב וקטורי מעל שדה - מודול שהחוג מעליו הוא מוגדר הוא שדה. אלגברה מעל חוג חלופי - מודול בעל מכפלה ביליניארית. אלגברה בוליאנית - קבוצה עם שתי פעולות בינאריות. אברהם אורנשטיין, מבנים אלגבריים, האוניברסיטה הפתוחה, 1987. מדיה וקבצים בנושא מבנה אלגברי בוויקישיתוף אחדים מהמושגים המופיעים להלן מוגדרים בערך פעולה בינארית ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אבומה

אַבּוֹמֶה (בצרפתית: Abomey) היא עיירה במחוז זו שבדרום בנין ולשעבר עיר הבירה של ממלכת דהומיי. בעיירה גרים 62,850 תושבים, נכון לשנת 2005. בנובמבר 1892 הוצתה העיר על ידי המלך בהאנזין, שהיה המלך העצמאי האחרון של דהומיי. בהאנזין נכנע לכוחות הקולוניאליים הצרפתיים וברח צפונה. המִנהל הקולוניאלי הצרפתי שיקם את העיר וחיבר אותה לחוף באמצעות מסילת רכבת. אף שחשיבותה של העיירה פחתה כיום, היא נחשבת עדיין לאתר תיירות מבוקש במערב אפריקה. בשנת 1985 הכריז ארגון אונסק"ו על הארמונות המלכותיים של אבומה כאתר מורשת עולמית. מוזיאון ההיסטוריה של אבומה אבומה, באתר אנציקלופדיה בריטניקה (באנגלית) Maps, Weather, and Airports for Abomey, Benin, www.fallingrain.com